CELEX: 62015TN0438
Language: hr
Date: 2015-07-30 00:00:00
Title: Predmet T-438/15: Tužba podnesena 30. srpnja 2015. – Port Autonome du Centre et de l’Ouest i dr. protiv Komisije

12.10.2015   
            
            
               HR
            
            
               Službeni list Europske unije
            
            
               C 337/30
            
         Tužba podnesena 30. srpnja 2015. – Port Autonome du Centre et de l’Ouest i dr. protiv Komisije
   (Predmet T-438/15)
   (2015/C 337/31)
   Jezik postupka: francuski
   
      Stranke
   
   
      Tužitelji: Port Autonome du Centre et de l’Ouest SCRL (La Louvière, Belgija), Port Autonome de Namur (Namur, Belgija), Port Autonome de Charleroi (Charleroi, Belgique) i Région wallonne (Jambes, Belgija) (zastupnik: J. Vanden Eynde, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               proglasi tužbu dopuštenom za svakog tužitelja i sukladno tomu poništi odluku Komisije označenu kao: SA.38393(2014/CP) – oporezivost luka u Belgiji;
            
         
               —
            
            
               proglasi tužbu dopuštenom i osnovanom;
            
         
               —
            
            
               sukladno tomu poništi odluku Europske komisije koja činjenicu da se gospodarske djelatnosti belgijskih luka, a osobito valonskih luka, ne oporezuju porezom na društva, smatra državnom potporom koja je nespojiva s unutarnjim tržištem;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog se općenito temelji na činjenici da tvrdnje Komisije nisu činjenično potkrijepljene niti pravno opravdane.
            
         
               2.
            
            
               Drugi tužbeni razlog temelji se na činjenici da se ne može pravno opravdati tvrdnja da je sustav oporezivanja o kojemu je riječ porez na društva.
            
         
               3.
            
            
               Treći tužbeni razlog temelji se na činjenici da Komisija nije vodila računa o pravima država članica u području:
               
                           —
                        
                        
                           definicije negospodarskih djelatnosti;
                        
                     
                           —
                        
                        
                           definicije izravne oporezivosti;
                        
                     
                           —
                        
                        
                           obveze osiguranja dobrog funkcioniranja usluga od općeg interesa koje su nužne za socijalnu i gospodarsku koheziju;
                        
                     
                           —
                        
                        
                           organizaciji usluga od općeg interesa po diskrecijskoj ocjeni.
                        
                     
         
               4.
            
            
               Četvrti tužbeni temelji se na činjenici da su bitne djelatnosti valonskih luka usluge od općeg interesa koje, u skladu s europskim zakonodavstvom (članci 93. i 106. stavak 2. UFEU-a), nisu obuhvaćene pravilima tržišnog natjecanja iz članka 107. UFEU-a.
            
         
               5.
            
            
               Peti tužbeni razlog, koji je istaknut podredno, temelji se na činjenici da ako se bitne djelatnosti unutarnjih valonskih luka odnose na usluge od općeg gospodarskog interesa, one su obuhvaćene pravilima iz članaka 93. i 106. stavka 2. UFEU-a i na njih se ne primjenjuju pravila o tržišnom natjecanju.
            
         
               6.
            
            
               Šesti tužbeni razlog, koji je istaknut podredno prethodnom, temelji se na činjenici da nisu ispunjeni europski kriteriji za definiciju državne potpore.